हम संसाधनों की कमी से जूझ रहे हैं। इस कारण अपने बहुत अच्छे साथियों से बिछड़ने का दर्द भी झेल रहे हैं। पत्रकार बने रहने का जो इको-सिस्टम है वह वैसा नहीं रहा जैसा आईटीसी मौर्या की पार्किंग में खड़े वर्दीधारी कर्मचारी सोच रहे हैं। एक वातावरण तैयार कर दिया गया ताकि कोई भी आर्थिक रूप से बाज़ार में न टिक सके। बाज़ार में टिके रहना भी तो सरकार की मर्ज़ी पर निर्भर करता है। आप देख ही रहे हैं, बैंक भी सरकार की मर्ज़ी पर टिके हैं। प्रतिस्पर्धा के नाम पर उसे मार देने का चक्र रचा गया है जो सर उठाकर बोल रहा है।